जम्मू-कश्मीर मुद्दे पर बॉलीवुड एक्ट्रेस ने किया ट्वीट, कहा- वहां भी इंसान रहते हैं, इसलिए...  
जम्मू और कश्मीर मुद्दे पर गौहर खान का ट्वीट
ट्वीट में गौहर खान ने भारत सरकार से किया निवेदन
गौहर खान का ट्वीट हुआ वायरल
जम्मू और कश्मीर (Jammu and Kashmir) से धारा 370 (Article 370) हटने के बाद से ही चारों तरफ हलचल मची हुई है. गृह मंत्री अमित शाह (Amit Shah) के फैसले के बाद लगातार सोशल मीडिया पर रिएक्शन आ रहे हैं. इसी बीच बॉलीवुड एक्ट्रेस गौहर खान (Gauhar Khan) के ट्वीट ने भी सबका ध्यान खींचा है. इस ट्वीट में गौहर खान (Gauhar Khan) ने जम्मू और कश्मीर के मुद्दे पर अपनी बात रखी है. इसके साथ ही उन्होंने ट्वीट में सरकार से राज्य में संचार की सुविधाओं को उपलब्ध करवाने की गुजारिश की है. जम्मू और कश्मीर पर मची हल-चल के बीच आया गौहर खान (Gauhar Khan) का यह ट्वीट खूब वायरल हो रहा है. 
Requesting the government of india , to restore the communication facilities of an entire FoRMEr state ! There r families that need to get in touch with each other for finding out their wellbeing! Kids crying ,for they can't get thru to their parents ,it's been too many days !

 
गौहर खान  (Gauhar Khan) ने जम्मू और कश्मीर में सभी संचार सुविधाओं को बाधित जाने पर ट्वीट किया. इसमें उन्होंने लिखा, "भारत सरकार से यह निवेदन है कि पूरे राज्य में संचार की सुविधाओं को वापस पहले जैसा कर दिया जाए. वहां भी परिवार रहते हैं, जो एक दूसरे से जुड़ना चाहते हैं. बच्चे रो रहे हैं क्योंकि वह अपने परिवार से और माता-पिता से संपर्क नहीं बना पा रहे हैं. काफी दिन गुजर गए हैं." 
Yes Kashmir is used to curfews n lockdowns but why this long ??? Surely they r human beings , surely now if they have no special status, they still citizens , or do they have no rights to basics !?

गौहर खान  (Gauhar Khan) ने ट्वीट में आगे लिखा, "हां कश्मीर में कर्फ्यू लगा हुआ है, लेकिन इतने लंबे समय के लिए क्यों? वे भी इंसान हैं. अब उनके पास वास्तव में कोई विशेषाधिकार नहीं है, लेकिन वे अब भी नागरिक हैं या उनके पास बुनियादी सुविधाओं का कोई अधिकार नहीं हैं?"
बता दें कि गौहर खान  (Gauhar Khan) एक एक्ट्रेस के साथ ही मॉडल भी हैं. मॉडलिंग के दौरान ही गौहर खान ने यश राज की फिल्म 'रॉकेट सिंह: सेल्समैन ऑफ द ईयर' से अपना डेब्यू किया था. इसके बाद वह 'गेम', 'इशकजादे', 'फीवर', 'बद्रीनाथ की दुल्हनिया' और 'बेगम जान' जैसी फिल्मों में नजर आ चुकी हैं. इन सबके अलावा गौहर खान 'बिग बॉस 7' की भी विजेता रह चुकी हैं.